tomron87/hebrew-wikipedia-sentences-corpus huggingface dataset:
בנוסף מפותחת בגוגל גרסה לתוכנה המיועדת למערכות ההפעלה של לינוקס, ומבוססת על טכנולוגית OpenGL, נכון לינואר 2012 התוכנה קיימת להורדה בגרסת בטא.
גוגל פליי , בעבר Android Market, הוא שירות הפצה דיגיטלית של גוגל, הכולל חנות מקוונת ליישומי ("אפליקציות") אנדרואיד, משחקי וידאו, מוזיקה, סרטים, סדרות, ספרים וכן נגן מדיה באמצעות ענן.
גוגל פליי הוצג לראשונה ב-3 במרץ 2012 כאיחוד ומיתוג מחודש של השירותים שקדמו לו, אנדרואיד מרקט ו-Google Music.
החנות Play Store היא יישום המאפשר הורדת יישומים למכשירי אנדרואיד המשווקים על ידי מפתחים שונים בחינם או בתשלום.
בנוסף ניתן לגשת לחנות דרך אתר האינטרנט ולהתקין מרחוק יישומים למכשירים המשויכים לאותו חשבון גוגל.
שירות Play Music מאפשר, לצד רכישת מוזיקה, גם סנכרון של ספריית המוזיקה ממחשבו האישי של המשתמש לענן באופן אוטומטי באמצעות תוכנה ייעודית, והזרמתה למכשירי אנדרואיד באמצעות יישום מתאים.
השירות אינו פתוח לרישום בישראל אך זמין בחלקו למשתמשים רשומים.
חברת גוגל הכריזה על האנדרואיד מרקט הפועלת במערכת ההפעלה אנדרואיד לסמארטפונים, ב-28 באוגוסט 2008. החנות נפתחה למשתמשים ב-22 באוקטובר 2008. במרץ 2009, כחצי שנה לאחר פתיחת החנות, היו זמינים כבר 2,300 יישומים לרכישה.
על פתיחת שירות Google Music הוכרז ב-10 במאי 2011 בכנס המפתחים של גוגל (Google I/O), הוא הושק במאי 2011 אך ניתן היה להצטרף רק באמצעות הזמנות, ונפתח רשמית בגרסת בטא פתוחה ב-16 בנובמבר 2011.
ב-3 במרץ 2012 הכריזה גוגל על איחוד חנויות היישומים, המוזיקה, הספרים והווידאו תחת מותג משותף בשם Google Play.
ב-13 במאי 2013 הכריזה גוגל על פלטפורמה למפתחים הנקראת Google Play Game Services שתאפשר שמירת משחקים סלולריים לענן, השוואת ניקוד ואף משחק רב-משתתפים.
הפלטפורמה, הזמינה גם למערכת iOS, מתחרה בשירות Game Center של אפל.
באותה הזדמנות הכריזה גוגל על הרחבה של שירות Play Music שיאפשר גם האזנה חופשית לכל המוזיקה הזמינה בחנות תמורת דמי מנוי חודשיים.
ניתן להוריד יישומי אנדרואיד חינמיים מכל מקום בעולם.
יישומים שבתשלום ניתנים לרכישה בלמעלה מ־130 מדינות (נכון ל-20 במאי 2013).
שירותים אחרים זמינים במספר מצומצם יותר של מדינות, וחלקם (כמו רכישת סדרות טלוויזיה) זמינים בארצות הברית בלבד.
במדינות מסוימות, כמו צ'כיה ופקיסטן, ניתן לקנות יישומים בתשלום אך לא למכור, ואילו במדינות אחרות לא ניתן לקנות ולמכור כלל.
קניית היישומים בתשלום נעשית באמצעות שירות התשלום של גוגל - Google Checkout, המקושר לחשבון המשתמש וזמין גם בישראל.
כדי להוריד יישומים חינמיים אין צורך לפתוח חשבון בשירות.
פליי סטור (Play Store; לשעבר אנדרואיד מרקט) הוא יישום המאפשר הורדת יישומים שהועלו על ידי מפתחים שונים, בדומה ל-App Store של האייפון המתחרה.
היישום מותקן כברירת מחדל במכשירים מבוססי אנדרואיד המממשים את "חוויית השימוש של גוגל".
יישום Play Store משויך לחשבון גוגל של המשתמש, וכך ניתן להתקין מרחוק יישומים דרך אתר האינטרנט של החנות.
בניגוד ל־App Store, שבה כל יישום מאושר מראש, גוגל מפעילה סינון כללי יותר, וכל אחד יכול להעלות יישומים כל עוד אינם מנוגדים למספר כללים בסיסיים, מה שנחשב אחד הגורמים לגודלה וצמיחתה של החנות.
ביולי 2013 הגיע מספר האפליקציות הזמינות למיליון ובכך עבר את מספר האפליקציות ב-App Store.
מבחינת קצב הגידול והיציאה של יישומים חדשים, באפריל 2011 היו באנדרואיד מרקט כ-28,000 יישומים חדשים ואילו ב-
App Store היו זמינים רק כ-11,000 יישומים חדשים.
Music - הוא שירות מוזיקה.
אפליקציית השירות מגיעה כאפליקציית ברירת המחדל עבור השמעת המוזיקה בממשק הנקי של מערכת ההפעלה אנדרואיד וכן ניתן להורדה בחנות למכשירים שזה לא מובנה אצלם.
הוא מאפשר להשמיע שירים (mp3) מן האחסון.
בעולם זמינה גם חנות מוזיקה המאפשרת לאחסן בענן וירטואלי עד 20,000 שירים, אולם בישראל חנות המוזיקה אינה זמינה.
במהלך 2013 הגיעה האפליקציה גם עבור מערכת ההפעלה iOS.
Books - הוא שירות קריאת ספרים.
אפליקציית השירות מגיעה במערכת ההפעלה אנדרואיד וניתנת להורדה גם בחנות ה-App Store.
לשירות יש מעל 4 מיליון ספרים הניתנים להורדה.
משתמשים יכולים להעלות עד 1,000 קובצי PDF ו-EPUB.
Newsstand - הוא שירות חדשות.
השירות מאפשר לעקוב אחרי RSS.
השירות מאפשר לרכוש מגזינים בארצות הברית, אוסטרליה, קנדה, והממלכה המאוחדת.
Movies & TV - הוא שירות סרטים ותוכניות טלוויזיה.
סרטים ניתנים להורדה ב-25 מדינות כולל ישראל.
תוכניות טלוויזיה זמינות רק בארצות הברית, ביפן ובבריטניה.
Games - הוא שירות משחקים.
השירות ניתן להורדה בחנויות ה-Google Play וכן ב-App Store.
השירות כולל הורדת משחקים ושיתוף שיאים.
Editions - הוא סדרת מכשירים הנמכרת בחנות.
מכשירים אלו כוללים גרסה נקיה של אנדרואיד, זאת במקום הממשק המותאם של יצרנית המכשיר.
רוב ההכנסות משירותי גוגל פליי ממשחקי מובייל:
לגוגל פליי כמקור ליישומי אנדרואיד יש מספר חלופות - המציעות מבחר מצומצם יותר - שנוצרו על ידי מפתחים עצמאיים המציעים פתרונות שאינם מוצעים על ידי השוק הסטנדרטי.
חברת אמזון מפעילה את חנות היישומים (Amazon AppStore) שלה.
חברת אפל תבעה אותה על השימוש בשם App Store.
F-Droid (קיצור של Free Android) - "שוק" להפצת יישומים לאנדרואיד אשר כולם הן תוכנות חופשיות.
כדי שמישהו יוכל להעלות אפליקציה לגוגל פליי, צריך להיות לו חשבון מפתח בגוגל פליי.
חשבון כזה כרוך בתשלום חד פעמי של 20$, והוא מאפשר למשתמש להעלות עד 20 אפליקציות.
אחרי שיש לו חשבון מפתח הוא צריך להתחבר לחשבון ולהתחיל בתהליך יצירת האפליקציה.
כחלק מתהליך העלאת האפליקציה, המשתמש צריך לעצב את העמוד של האפליקציה שלו בגוגל פליי.
הוא צריך לבחור לאפליקציה שם, תיאור, תיאור מקוצר, אייקון ועוד.
בנוסף לזה הוא גם צריך להעלות תמונות של התוכן של האפליקציה ואת הקובץ עצמו.
לכל אפליקציה בגוגל פליי יש קוד שמסמל את הגרסה שלה, ובכל עדכון של האפליקציה הקוד חייב להיות גדול יותר מהקוד של הגרסה האחרונה שלה.
Google Sites (בתרגום חופשי לעברית: אתרי גוגל) היא מערכת חינמית הנמצאת בבעלות חברת גוגל ומאפשרת לכל אדם שברשותו חשבון Google ליצור אתרי אינטרנט ללא כל צורך בידע קודם בשפות פיתוח אתרים.
המערכת יושבת בענן של גוגל ולמעשה המשתמש הפרטי (בעל חשבון גוגל רגיל) לא צריך לרכוש שירות אחסון כלשהו כדי להשתמש בשירות.
נפח האחסון המוקצה לחשבונות המשתמשים החינמיים מוגבל ל-100MB, ונפח האחסון למשתמשי G Suite עומד על 500MB ו-10 ג'יגה בייט נוספים לכל עובד נוסף בעסק שנמצא תחת החשבון.
המערכת לא תומכת בסקריפטים שונים ובקודי CSS כדי למנוע שימוש לרעה.
הטמעה של אפשרויות מורכבות יותר מאשר רק הצגה של מידע, גם כאלה שנפוצות במערכות אחרות לא קיימות במערכת הזו.
בשנת 2015 עבר הממשק רענון מאסיבי וכעת ניתן לבנות במערכת אתרי אינטרנט רספונסיביים וכל זאת בעזרת שימוש בממשק ניהול מתקדם, נוח ומעוצב היטב לפי מגמות עיצוב עכשוויות.
בחודש יוני 2016, גוגל שינתה לגמרי את המראה של אתרי גוגל בהתאם לקו העיצובי החדש של מוצריה - ה-Material Design.
למערכת החדשה קוראים "אתרי גוגל החדשים (New Google Sites)" וכעת ניתן לבחור לבנות אתרים עם המערכת הישנה בעיצוב קלאסי או עם החדשה בעיצוב מודרני.
גוגל הוסיפה אפשרות המרה אוטומטית, בה המערכת ממירה אתר שנבנה במערכת הישנה, ומייבאת אותו למערכת החדשה.
בסוף שנת 2019 תיקנה גוגל את התמיכה בשפה עברית ויישרה את הממשק מימין לשמאל, כך שניתן יהיה לכתוב מימין לשמאל בצורה טובה יותר.
בשנת 2009, בית משפט מחוזי בטורקיה פסק על חסימת הגישה לאתר לאחר שאחד הדפים שאוחסנו עליו הכיל עלבונות במייסד טורקיה המודרנית, מוסטפא כמאל אטאטורק.
בשנת 2012 קרא בית המשפט של האיחוד האירופי להסיר את החסימה אך נכון ל-2013 היא עדיין קיימת.
Google Plugin for Eclipse (בעברית: תוסף גוגל לאקליפס) או בקיצור, GPE, הוא תוסף לסביבת העבודה אקליפס שנועד לעזור למפתחי ג'אווה לעצב, לבנות, ולהציב יישומי של מחשוב ענן תוך שימוש בסביבת מחשוב הענן של גוגל (Google App Engine).
GPE מסייע למפתחים ביצירת ממשקי משתמש מורכבים, יצירת קידוד Ajax (בו נעשה שימוש בGoogle Web Toolkit), מיקסום הביצועים עם מעקב אחר מהירות ופריסת אפליקציות ב־Google App Engine.
GPE זמין לשימוש תחת תנאי הסכם השירות של Google.
GPE שוחרר לראשונה ב-7 באפריל 2009. הגרסה האחרונה 2.3 שוחררה ב-3 במאי 2011.
מבט על דרך הפיתוח: מפקח על רישום ניפוי השגיאות ומנהל את שרת הקידוד GWT עבור Eclipse
תמיכת UiBinder: עורך תבנית עם השלמה אוטומטית
תמיכת מעקב מהירות: עוזר לזהות ולתקן בעיות ביצוע באפליקציות רשת
זיהוי של in-line JavaScript (JSNI): השלמה אוטומטית של אזכור Java, הדגשת תחביר, חיפוש Java ואינטגרציית Refactoring.
תיקוף, תיקונים מהירים ותמיכת Refactoring כדי לשמור על ממשקי RPC בסנכרון
קיצורי GWT compiler ותצורת ממשחק משתמש (UI).
אשף ליצירת מודולים, נקודות כניסה ודפי HTML.
התאמה עם Eclipse עבור Java EE ופרויקטים שנבנו עם Maven.
גילוי וגישה פשוטה ל־Google APIs
מפתחים יכולים לכלול מאפיינים כמו Google Maps, Google Docs וכדומה באפליקציות דרך Google APIs.
UI פשוט שהופך ייבוא של פרויקטים באירוח Google לתוך Eclipse לתהליך קל ופשוט
מאפשר גישה למידע במהירות, שנשאר זמין גם לאחר התנתקות
יוצר אפליקציות רשת שמשתמשות ב־Google Web Toolkit ו/או ב־App Engine.
מריץ או מנפה שגיאות אפליקציות רשת באופן מקומי תוך שימוש בתצורת Launch מותאמת אישית
גוגל הנגאוטס (בתרגום חופשי לעברית: גוגל מפגשים; מאנגלית: Google Hangouts) היה שירות מסרים מיידיים, שיחות קוליות ווידאו-צ'אט, המוצע חינם למשתמשי גוגל.
השירות מציע יצירת קשר עם אדם אחד או שיחת ועידה בין משתתפים הרשומים לשירות דרך מחשבים ומכשירים ניידים מבוססי אנדרואיד או IOS.
השירות הושק ב-15 במאי 2013 במהלך כנס הפיתוח Google I/O.
חברת גוגל הציעה מספר שירותי התקשרות שונים, גוגל טוק, Google+ Messenger ושירות Hangouts שכבר היה קיים ואפשר לקיים שיחות וידאו.
שירות גוגל פלוס נסגר ב-2 באפריל 2019, עקב דליפת פרטים אישיים של מיליוני משתמשים.
האינטגרציה של השירותים באה כדי ליצור ממשק אחיד המאפשר למשתמשים לתקשר, להעביר קבצים ואף לשדר שיחות ועידה בזמן אמת.
בנוסף, גוגל רואה בשירות זה את השלב הבא של שירות Google Voice, אשר אפשר יצירת התקשרות לקווי טלפון נייחים מתוך חשבון ה-Gmail (שירות הדואר האלקטרוני של גוגל).
השירות של Google Hangouts הופסק ב-1 בנובמבר 2022, ומחליפים אותו השירותים Google Chat ו-Google Meet.
לפני השקת השירות של מפגשים (Hangouts), גוגל החזיקה במספר שירותי הודעות ושיחות וידאו נפרדים שפעלו לחוד.
השירותים שגוגל הציעה היו, Google Talk (המבוסס על פרוטוקול XMPP), שירות ההודעות Google+ Messenger ושירות Hangouts שכבר היה קיים במסגרת שירות +Google שאפשר קיום שיחות ועידה של עד 10 משתתפים.
שירותי ההודעות השונים של גוגל נתקלו בתחרות גוברת מצד חברות אשר הציעו שירותים דומים כמו, Facebook Messenger, iMessage ו-WhatsApp.
בעקבות כך, גוגל הבינה כי יש ברשותה את כל הכלים ליצור שירות אחיד ויציב, ושלבי הפיתוח החלו כאשר שמועות אמרו שהשירות יקרא "Babel".
לבסוף, ב-15 במאי 2013 הוצג השירות ושמו האמיתי, Hangouts, במסגרת כנס I\O.
כמו כן, גוגל ביקשה ליצור פלטפורמת התקשרות אחת, המשלבת בתוכה את כל הדרכים לעשות זאת מתוך תפישה כי זה מה שהמשתמשים רוצים.
שירות מפגשים, מאפשר יצירת קשרי אינטרנט בין שני אנשים או יותר במספר פלטפורמות, על ידי מסרים מיידיים, שיחות וידאו ושיחות ועידה.
השימוש נעשה באמצעות אפליקציית אנדרואיד או iOS ולחלופין דרך שירות הדואר האלקטרוני של גוגל, Gmail, ואתר האינטרנט +Google.
בנוסף לכך, שירות מפגשים יכול לחזות מי יהיו אנשי הקשר איתם ירבו לדבר, באמצעות הקשר הקיים בין המשתמשים הן בגוגל+ והן על ידי הגדרות שנקבעו מראש (לגבי יחסי קרבה) כמו אנשי קשר המשויכים לקבוצת "משפחה".
כאשר השירות חוזה את אותם אנשי קשר מועדפים, הוא יוצר את הנגישות אליהם קלה יותר באמצעות הצגתם בפאנל מיוחד בתצוגת השירות.
בכניסה לשירות מוצגים רשימת השיחות האחרונות שבוצעו וכל חדר שיחה מקבל שם.
בהמשך לכך, השירות מאפשר העברתה ושיתוף של קבצים בין המשתמשים ואף יוצר גלריה של כל התמונות שהועברו וכן הוא שומר את היסטוריית ההודעות בין המשתמשים עד להודעה הראשונה.
כחלק מההתכתבות, השירות מציע מגוון רחב של אמוג'י.
במהלך התכתבות, השירות מציג מספר נקודות (Watermarks) משתנות המעידות על תהליך הקריאה של המשתמש האחר וכן מצביעות על כך שהוא כותב הודעה חזרה.
במסך ההתכתבות, קיים אייקון המאפשר התחלת שיחת וידאו עם המשתמש השני ומאפשר יצירת שיחת ועידה של עד 10 אנשים.
אם לא הוגדר אחרת, כל השיחות וחדרי השיחה נשמרים בשירותי הענן של גוגל ונגישים מכל מכשיר התומך בשירות מפגשים.
בשירותי הענן של גוגל נשמרות השיחות החל מההודעה הראשונה וכן נפתחים אלבומי תמונות פרטיים בשירות גוגל+ כך שתמיד ניתן לחזור אליהם ולשחזר אותם.
השירות קיבל עדכון גרסה כחלק מהאינטגרציה שלו עם אנדרואיד גרסה 4.4 KitKat, וכעת הוא משלב בתוכו שירותי SMS ו-MMS.
במכשירי Nexus 5 הוא מוגדר כברירת המחדל לשירותי SMS.
כל מכשיר אנדרואיד מעל גרסה 4.0 יכול לעדכן את שירות מפגשים ואף להפוך אותו לברירת המחדל לשירותי SMS.
בנוסף לעדכון זה, נוספו לשירות האפשרויות לשיתוף מיקום המשתמש וכן שליחת GIF.
את שיחות הווידאו ניתן להקליט ולתעד באמצעות תוכנה חיצונית הנקראת Callnote Pro של חברת התוכנה Kanda.
לשיחות שהוקלטו יהיה ניתן לערוך גם את הווידאו וגם את האודיו וכן להוסיף הערות וכותרות.
Google Now (מילולית: "גוגל עכשיו") הייתה אפליקציה מסוג עוזרת אישית וירטואלית (intelligent personal assistant) אשר פותחה על ידי חברת גוגל.
היישומון משולב כחלק ממנוע החיפוש של גוגל במכשירים ניידים (סמארטפונים וטאבלטים) בעלי מערכת ההפעלה אנדרואיד או iOS.
היישומון זמין גם במחשבים אישיים, כחלק מדפדפן האינטרנט גוגל כרום.
היישומון מאפשר ממשק משתמש טבעי, על מנת לספק למשתמש בזמן אמת תשובות והמלצות רלוונטיות לשאלות שונות, בנוסף לשימוש פשוט בשירותי אינטרנט שונים.
היישומון נכלל לראשונה באנדרואיד 4.1 ("Jelly Bean"), אשר הושק ב-9 ביולי 2012, ונתמך בתחילה בגלקסי נקסוס של סמסונג.
השירות הפך זמין ל-iOS ב-29 באפריל 2013, בעקבות עדכון של אפליקציות החיפוש של גוגל, ולאחר מכן עבור הדפדפן גוגל כרום ב-24 במרץ 2014.
היישומון משתמש בחיישנים השונים של המכשיר שעליו הוא מותקן, בהיסטוריה של המשתמש המסוים, בשאילתות שלו, ב-"גרף הידע" שגוגל בונה על בסיס כלל המידע שהיא צוברת ממליוני המשתמשים שלה, בניתוח טקסטים ועוד - כל זאת כדי להציג למשתמש "קלפי ידע נושאיים".
נכון לספטמבר 2014, קלפי הידע הזמינים למשתמשי אנדרואיד בארצות הברית כוללים את (רשימה חלקית):
בנוסף ל"קלפי הידע", גוגל מפיצה גם "תזכורות יזומות" אל המשתמש בדחיפה.
"תזכורות יזומות", אלה כוללות למשל, מידע על פקקי תנועה בדרך ממקומו העכשווי של המשתמש אל היעד שלו, תזכורות לגבי אירועים וכדומה.
ב-30 בינואר 2015 נוספו "בבת אחת" "קלפי ידע" הניזונים מאפליקציות של צד שלישי.
השירות בינתיים זמין למשתמשי אנדרואיד בלבד והוא כולל את האפליקציות שלהלן:
במסגרת כנס המפתחים שנערך בסוף מאי 2015, החברה הצהירה שהיישומון "יודע" לעבוד עם למעלה ממאה אפליקציות שונות.
היישומון מבוסס, בין השאר, על טכנולוגיית מחשוב ענן והוא משתמש במשאבי "ענן המידע" של גוגל.
השימוש במשאבי הענן כולל גישה ל"גרף הידע", אך יכול לכלול גם הקצאה רגעית של מעבדים בכמויות גדולות למשתמש ספציפי, לטובת ביצוע מטלה חישובית כלשהי.
בדומה למוח האנושי, Google Now מחזיק מודל מוכלל של כלל האינטראקציות עם משתמש מסוים.
מכיוון שכך, Google Now יציג מידע "מותאם חברתית" למשתמש המסוים ולאישיותו.
ריי קורצוויל, חבר הנהלה בגוגל, העריך במהלך 2014 ש-Google Now תהיה הפלטפורמה לשילוב "המוח המלאכותי" שעל בנייתו הוא שוקד.
Google Now עושה שימוש בבוטים שקוראים את הדואר האלקטרוני של המשתמש, ככל שמדובר בג'ימייל.
בוטים אלו "מבינים" את המשמעות של מרכיבים מסוימים בדואר, כמו למשל, פרטים של טיסות והזמנות במלונות ומשתמשים בהם כדי לתת תזכורות אוטומטיות או עדכונים למשתמש.
לדוגמה, אם המשתמש קיבל אישור על הזמנת טיסה מחברה שמשתפת מידע עם חברת גוגל והטיסה מתעכבת - המשתמש יקבל "תזכורת יזומה" לגבי הדחייה, כי האלגוריתם של גוגל מבין שזה עשוי להיות מידע בעל ערך עבורו.
Google Now מודע גם לאירועים ביומן והוא עשוי לתת למשתמש תזכורת יזומה כאשר, להערכת האלגוריתם של "גוגל", המשתמש צריך לצאת לפגישתו הבאה "עכשיו", כדי לא לאחר אליה, תוך התחשבות בגודש התנועה בדרך אל אותה פגישה עתידית.
על פי פרסום ממרץ 2014, Google Now יכלול גם יכולת "להקיש" על קיום אירועים על בסיס ניתוח הדואר האלקטרוני Gmail ואם הוא מזהה "אירוע" הוא "יציע באופן יזום" למשתמש להכניס את אותו אירוע ליומן.
Google Now במובנים רבים יהיה ואולי אפילו כבר היה, סוג של מוח מלאכותי שעובד לטובת המשתמשים, וצובר ידע רצוף ולומד בהתמדה.
בישראל, אף על פי שהיישומון פעיל, רק חלק קטן מ"קלפי הידע" זמינים.
גוגל שילבה יכולת להאזין למגוון גדול של פקודות דיבור.
החברה מייחסת תכונה זו ליישומון.
מוכרות לפחות 70 פקודות קוליות שונות שהיישומון אמור להכיר.
שילוב תכונת הפיקוד הקולי אמורה להוות תשתית לכלל אמצעי "המחשוב הלביש" שבאופן טבעי, לרובם אין מקלדת ומסך גדול.
ע"פ פרסומים שונים, גוגל משתמשת בדגימת הקול של המשתמש כאמצעי לזיהוי ביומטרי של זהות המשתמש.
כמו מנגנונים רבים אחרים, הזיהוי הקולי לכן, מהווה מרכיב בתהליכי אימות זהות המשתמש של גוגל עם הזהות האמיתית של אותו משתמש.
להיבט זה יש משמעויות מרחיקות לכת מכיוון שאחת הסכנות הגדולות באינטרנט היא גנבת זהות.
סכנה זו מועצמת עוד יותר כאשר שירותים נוספים וחיצוניים לגוגל עושים אף הם שימוש במנגנוני הזיהוי של גוגל.
כחלק מהעוזר הווירטואלי, גוגל שילבה גם חיפוש קולי.
הפעלת התכונה מתבצעת על ידי הקלקה או נגיעה בסמל הקטן של המיקרופון, בצד חלון החיפוש או, בטלפונים ניידים עם גרסת "אנדרואיד" מתאימה, ישירות על ידי הפקודה הקולית: OK Google.
כאשר התכונה מופעלת יופיע חיווי מתאים ואז היישומון מאזין לשאלות של המשתמש.
בניגוד לחיפוש רגיל, כאשר החיפוש הוא חיפוש קולי, היישומון "שומר את ההקשר של השיחה".
החיפוש הקולי לכן, מאפשר לנהל שיחה "טבעית" וזהו סוג של מימוש "עיבוד שפה טבעית" במסגרת של יישומון.
מימוש תכונת החיפוש הקולי מחייבת שכבה של "המרת קול לטקסט" ויכולת הבנת משפטים שלמים ושמירת הקשר בין משפטים.
החיפוש הקולי מאפשר גם לחפש תמונות.
כך למשל, אפשר לבקש "הראה לי תמונות של חתולים", או אפילו: "הראה לי תמונות שלי, של חתולים" ובדף התוצאות יוצגו תמונות של חתולים בכלל או - רק תמונות שהמשתמש עצמו צילם וגם מופיע בהן חתול.
פרוט הטכנולוגיה שמאפשרת תכונות אלה נמצא בערך: "גוגל תמונות".
תכונה זו אמורה להיות שימושית במיוחד במצבים בהם הידיים תפוסות, כמו למשל בעת בישול במטבח, עבודה עם כלים מכניים או אפילו, בזמן נהיגה.
התכונה בלבדית במידה רבה, לחלק ממכשירי ה"מחשוב הלביש" שמתפתחים בימים אלו.
הפעלת התכונה אפשרית רק אם הותקן והוגדר מיקרופון מתאים על המכשיר המסוים איתו עובדים (או שיש בו מיקרופון מובנה).
Now On Tap וחיפוש תלוי הקשר
במסגרת כנס המפתחים שנערך במאי 2015, החברה הכריזה על שתי תכונות חדשות הנשענות על היכולת "להבין" מה קורה בתוך אפליקציות צד שלישי.
Now on Tap היא התכונה ולפיה לחיצה ארוכה על "כפתור הבית" תגרום למכשיר "לצלם" את מסך האפליקציה המוצג באותו רגע למשתמש, להעביר את התמונה למנוע ה"רשתות נוירונים רבודות" ותוך פחות מחצי שנייה - להציג למשתמש מידע שלדעת "גוגל" רלוונטי עבורו, על בסיס ניתוח ההקשר.
לדוגמה: אם המשתמש קורא דוא"ל של חבר על להקת רוק - לחיצה ארוכה על כפתור הבית תגרום ל־Google Now להציג למשתמש את "כרטיס המידע" על אותה להקה - מבלי שיש צורך להקליד משהו או לשאול משהו.
גם פקודות חיפוש קולי ישמרו על ההקשר של האפליקציה בתוכה נמצא המשתמש.
לדוגמה, אם מתנהלת שיחה על מחזה מסוים והמשתמש יגיד OK Google וישאל: "באיזה פרסים זכה המחזה?", המערכת "תבין" שמדובר באותו מחזה שמוצג באפליקציה, אף על פי שהיא "שייכת" לצד שלישי.
תכונות אלו יהיו זמינות בגרסה M (מרשמלו) של "אנדרואיד (מערכת הפעלה)" שהשתחררה יחד עם השקת צמד מכשירי הנקסוס בסוף שנת 2015.
היישומון מאפשר למשתמש להגדיר, להפעיל או לכבות את הגישה לנושאים שלהלן:
הכנסת תזכורות יזומות על ידי המשתמש.
הכנסת קבוצות ספורט מסוימות שהמשתמש מתעניין בהן.
רשימת מניות (ככל הנראה, היישומון "יודע" גם לקחת את הרשימה ישירות מ"גוגל פיננס").
אישור שימוש במיקום המכשיר הנייד.
אישור שימוש בהיסטוריה של מיקומים.
בחירה אלו כרטיסים להציג ואלו לא.
ברירת המחדל בעת ההתקנה - היא גישה מאופשרת וכרטיסים מופעלים.
מכיוון שגוגל מחזיקה "מודל אינטראקציות עבר" של המשתמש, האלגוריתמים שלה יודעים לחזות במידה מסוימת מה המשתמש ירצה לדעת בעתיד הקרוב.
זו למעשה התכונה העיקרית שמבדלת את Google Now בהשוואה ליישומים אחרים דומים.
מבחינה פילוסופית, גוגל יצרה אלגוריתם שמחקה את האישיות של המשמש על גווניה השונים.
Google Duo היא אפליקציה של שיחת וידאו שפותחה על ידי גוגל.
האפליקציה הוכרזה לראשונה במהלך כנס Google i/O ב-18 במאי 2016 ביחד עם Google Allo והושקה בארצות הברית ב-16 באוגוסט 2016 ובשאר העולם כמה ימים מאוחר יותר.
האפליקציה עלתה בתוך יומיים למקום הראשון בחנות היישומים החינמיים של Google Play.
אופטימיזציה של רשתות סלולריות עבור רוחב פס נמוך.
האפליקציה מייעלת את WebRTC ומשתמשת QUIC מעל UDP.
אופטימיזציה נוספת מושגת באמצעות המעלה של איכות הווידאו באמצעות ניטור רשת איכותי.
"טוק טוק" – רק בתוכנת אנדרואיד אשר מציגת תצוגה מקדימה חיה של המתקשר לפני שהנמען עונה, אשר לפי גוגל: "היא הופכת את השיחות להרגשות יותר כמו הזמנה וללא הפרעה".
השימוש של מספרי טלפון כדי לאפשר למשתמשים לקרוא בקלות את רשימת אנשי הקשר.
החלפה אוטומטית בין WiFi ונייד נתונים.
Google I/O (או בקיצור I/O) היא ועידת פיתוח תוכנה הנערכת מדי שנה על ידי חברת גוגל בסן פרנסיסקו שבקליפורניה.
בוועידה עוסקים בנושאים כגון בניית אתרי אינטרנט, פיתוח לפלטפורמות ניידות (מובייל), יישומים ארגוניים של גוגל, כגון אנדרואיד, כרום וכרום OS, API, Google Web Toolkit ועוד.
הוועידה נוסדה ב-2008 על ידי הנהלת גוגל.
השם "I/O" נובע מהצירוף "Input/output", קלט/פלט.
בשנת 2020 הכנס בוטל עקב מגפת הקורונה.
+ I/O שנה תאריכים מיקום הכרזות בולטות חומרה הערות2008 28 - 29 במאימרכז מוסקון, סן פרנסיסקואנדרואידAPI לגוגל מפותGoogle Web Toolkitאין2009 27 - 28 במאיגרסה חדשה לאנדרואידכרוםHTC Magic201019 - 20 במאיגרסה חדשה לאנדרואידגרסה חדשה לכרוםGoogle for WorkGoogle TVHTC Evo 4Gמוטורולה DroidNexus One201110 - 11 במאיאנדרואיד:Google Play MusicGoogle Play Moviesשתי גרסאות חדשות
כרום וכרום OS:מחשבי Chromebook של Acer וסמסונג
תשלום בתוך אפליקציות בגוגל פלייSamsung Galaxy Tab 10.1סדרה 5 של מחשבי ChromebookVerizon MiFi201227 - 29 ביוניאנדרואיד:גרסה חדשהאפשרות צפייה בתלת-ממד ב-Google Earth400 מיליון משתמשים באנדרואידGoogle AnalyticsGoogle Now
כרום:310 מיליון משתמשיםגרסה יציבה לאנדרואידאפליקציית iOS לכרוםGoogle Docsאפליקציית iOS ל-Google Drive
Gmail:Inbox לכולםNexus 9201618 - 20 במאיאמפיתיאטרון בחוף סן פרנסיסקואנדרואיד:Daydreamאנדרואיד נוגטWear 2.0Google Assistant
Google Fit (בתרגום לעברית: גוגל בכושר) היא פלטפורמה ויישומון מעקב בריאותי שפותח על ידי חברת גוגל עבור מערכת ההפעלה של אנדרואיד.
Google Fit פועלת לפי חיישנים על מנת לעקוב אחר הפעילות של המשתמש או המכשיר הנייד על מנת להקליט את הפעיליות הגופניות (כגון הליכה, או רכיבה על אופניים), הנמדדות כיעדי כושר של המשתמש.האפליקציה מספקת תצוגה מקיפה של הפעילות הגופנית הכוללת של המשתמש.
המשתמש יכול לבחור ולשתף את נתוני הכושר שלו.
האפליקציה הוכרזה בכנס Google I/O ב--25 ביוני 2014, זמן קצר לאחר שחרורו של ממשק iOS 8 של חברת אפל, אשר ידועה כחברה מתחרה.
Google Fit הושקה לציבור ב-28 באוקטובר 2014 והיא זמינה לכל מכשירי האנדרואיד שפועלים בגרסה 4.0 ומעלה.
האפליקציה מאפשרת למשתמש להגדיר יעדי כושר (כגון ריצה 5 פעמים בשבוע, ביצוע 10,000 צעדים ביום), הנתונים באפליקציה מוצגים ב-4 טורים, זמן הפעילות, מרחק שבו בוצעה הפעילות, הקלוריות שנשרפו במהלך הפעילות וכמות הצעדים בפעילות.
באפליקציה קיים כמו כן ממשק הנקרא "ציר זמן" שמאפשר למשתמש לבדוק את הפעילות הגופנית שלו לפי תאריכים.
היישום תואם באופן מלא לשעון Android Wear, וניתן להשתמש בו בסמארטפונים באופן עצמאי.
על מנת להירשם לאפליקציה נדרש חשבון גוגל.
Google Fonts (בתרגום לעברית: גוגל גופנים) הוא אתר אינטרנט בבעלות חברת גוגל המשמש כספרייה חינמית הכוללת מעל 800 גופנים בשפות שונות
האתר זמין עבור משתמשי Android.
האתר הושק בשנת 2010, עודכן בשנת 2011 ושוחרר לציבור הרחב ב-2016. רוב הגופנים באתר משוחררים תחת רישיון OFL.
בעוד שחלקם משוחררים תחת רישיון אפאצ'י.
האתר מופץ על ידי SkyFonts וחברת אדובי.
בעבר נקרא האתר "גוגל וובפונטס".
השירות הוא חינמי ללא צורך הרשמה לאתר.
Google Photos (בתרגום לעברית: גוגל תמונות, ידוע גם בשם אלבומי גוגל) הוא שירות חינמי של אחסון ושיתוף תמונות שפותח על ידי חברת גוגל.
השירות הושק ב-28 במאי 2015. השירות מעניק למשתמש נפח אחסון עד 15 ג'יגה בייט עבור תמונות בגודל של עד 16 מגה-פיקסל וסרטונים ברזולוציה של עד 1080p.
השירות כולל שלוש קטגוריות עיקריות: אנשים, מקומות ודברים.
גוגל תמונות מזהה פרצופים, מיקומים וכולי, על מנת לזהות כיצד למיין את התמונות, בהצעה למשתמש ובהתאם לתשובתו.
השירות יוצר אלבומים, מנפיש תמונות לסרטונים מהירים ומשפר את איכות הסרטונים והתמונות.
בחודש מאי 2017, הודיעה גוגל על מספר עדכונים מהותיים בנוגע לגוגל תמונות שכוללים תזכורות לשיתוף התמונות, שיתוף ספריית תמונות בין שני משתמשים שבכל באפליקציה בוחר, ועוד.
כחלק מן השירות, גוגל תמונות מאפשרת גיבוי של תמונות כאשר הן משותפות עם משתמשים אחרים או משותפים על ידי מדיה חברתית או פלטפורמה.
גוגל תמונות, הוא היורש של התמונות שהופיעו בעבר בגוגל+, הרשת החברתית של גוגל.
גוגל השיקה רשת זו על מנת להתחרות בפייסבוק, אך גוגל+ מעולם לא הפכה לפופולרית ופייסבוק נשאר האתר המועדף לשיתוף תמונות.
עם זאת, גוגל+ הציעה שירות אחסון תמונות שהפך לשירות עצמאי.גוגל תמונות זכה לשבחים רבים לאחר שהשירות הופרד מן גוגל+ ב-2015. המבקרים אהבו את הטכנולוגיה, החיפוש וזמני הטעינה.
עם זאת, הועלו חששות בנוגע לפרטיות התמונות ואת קשריה של גוגל תמונות עם רשויות ממשלתיות שחייבו את גוגל למסור את היסטוריית התמונות המלאות של המשתמשים.
5 חודשים מאז השקתה, גוגל תמונות הגיעה ל-100 מיליון משתמשים.
לאחר שנה מהשקתה ל-200 מיליון משתמשים.
במאי 2017 השירות הגיע ל-500 מיליון משתמשים.
גוגל הכריזה כי למעלה מ-1.2 מיליארד תמונות מועלות לאפליקציה מדי יום.
בנובמבר 2020, כחלק ממדיניות האחסון החדשה של חברת גוגל אשר חלה בגוגל דרייב, החליטה החברה על הגבלת קיבולת אחסון התמונות הניתנות לגיבוי (15GB) החל מיוני 2021. במידה והמשתמש הגיע למגבלת האחסון, הוא רשאי לרכוש אחסון נוסף מהחברה.
החלטה זו הובילה לביקורות שליליות בקרב מבקרים רבים, הטוענים כי השירות החינמי שהונהג בעבר יעיל מאשר השירות העתידי.
לגוגל תמונות יש שתי הגדרות אחסון, איכות גבוהה ואיכות מקורית.
איכות גבוהה כוללת צילום תמונות ווידאו ללא הגבלה עבור תמונות בגודל של עד 16 מגה-פיקסל וסרטונים ברזולוציה של עד 1080p.
האיכות המקורית שומרת על הרזולוציה המקורית של התמונות והסרטונים.
השירות מציע אפליקציה למערכות ההפעלה של אנדרואיד ו־iOS ואתר רשמי.
משתמשים יכולים לגבות את התמונות שלהם לשירות הענן, שנגיש לכל המכשירים.
השירות מנתח וממיין את התמונות לקבוצות שונות ובעל יכולת זיהוי מקומות כגון חופים, הרים ועוד.
השירות כולל שלוש קטגוריות עיקריות : אנשים, מקומות ודברים.
השירות מזהה פרצופים, מקום גאוגרפי ועוד.
השירות יכול אף לזהות נושאים כמו ימי הולדת, בניינים, חתולים, קונצרטים, מזון, צילומי מסך וכולי.
משתמשים יכולים להסיר באופן ידני שגיאות סיווג.
ניתן לשתף תמונות בקלות ברשתות החברתיות כגון טוויטר ופייסבוק.
היישום יוצר קישורי אינטרנט שאליהם משתמשים יכולים לגשת.
בדצמבר 2015, גוגל הוסיפה אלבומים משותפים לגוגל תמונות, משתמשים יכולים לאחסן תמונות וסרטונים באלבום ולאחר מכן לשתף את האלבום עם משתמשים אחרים.
הנמען יכול להוסיף תמונות וסרטונים משלו ולקבל הודעות כאשר התמונות מתווספות.
משתמשים יכולים גם לשמור תמונות וסרטונים מאלבומים משותפים על מנת להוסיף אותם לאוסף הפרטי שלהם.
בחודש יוני 2016, גוגל אפשרה לאפליקציה ליצור אלבומים באופן אוטומטי.
לאחר אירוע או טיול, גוגל תמונות יכול לקבץ את התמונות הטובות ביותר ולהציע למשתמש ליצור איתם אלבום.
האלבום כולל מיקומים גאוגרפים, תמונות וסרטונים.
משתמשים יכולים גם להוסיף כיתובי טקסט לתיאור התמונות.
באוקטובר באותה שנה, גוגל הכריזה על עדכונים משמעותיים רבים: אלבומי גוגל יציגו זיכרונות ישנים עם אנשים שזוהו בתמונות האחרונות של המשתמשים.
בחודש מאי 2017, גוגל הודיעה כי תוסיף קבוצה חדשה שתקרא "ספרייה משותפת" שמאפשרת לשני משתמשים לשתף מאגר תמונות.
גוגל הכריזה גם שגוגל תמונות תאסוף אוספים פיזיים שיקראו "ספרי צילום", המוצעים באלבום עם כריכה רכה או קשה.
וולט מוסברג, מRecode, ציין כי גוגל תמונות הוא השירות הטוב ביותר בתצוגת אחסון של ענן.
שרה מירוף ולין לה מרשת CNET, כתבו שהאפליקציה של גוגל תמונות היא טובה במיוחד, וכמו כן אלבומי גוגל היו בעלי עיצוב יעיל והיו בעלי מאפיינים מאורגנים מאשר שירות התמונות של iCloud של אפל.
Google Play Music היה שירות הזרמת מוזיקה שהופעל על ידי גוגל.
השירות הוכרז ב־10 במאי 2011, ואחרי תקופת בטא של חצי שנה בלבד, הוא הושק בפומבי ב־16 בנובמבר 2011 ופעל עד לביטול השירות ב־3 בדצמבר 2020.
משתמשים עם חשבונות סטנדרטיים יכלו להעלות ולהאזין עד 50,000 שירים מהספריות האישיות שלהם ללא עלות.
מנוי בתשלום ל־Google Play מוזיקה זיכה את המשתמשים בהזרמת שירים על פי דרישה של כל שיר בקטלוג של Google Play מוזיקה, כמו גם לגישה ל־YouTube Music Premium.
למשתמשים בקנדה, ארצות הברית, אוסטרליה, ניו זילנד, מקסיקו, אוסטריה, פינלנד, צרפת, גרמניה, אירלנד, איטליה, נורווגיה, רוסיה, ספרד, שוודיה ובריטניה הייתה גישה גם ליוטיוב פרימיום.
משתמשים יכלו לרכוש רצועות נוספות לספריה שלהם דרך החלק בחנות המוזיקה של Google Play.
בנוסף להזרמת מוזיקה למכשירים המחוברים לאינטרנט, אפליקציות הנייד של Google Play Music מאפשרות לאחסן ולהאזין למוזיקה במצב לא מקוון.
Google Play מוזיקה הציעה לכל המשתמשים אחסון של עד 50,000 קבצים בחינם.
משתמשים יכולים להאזין לשירים דרך נגן האינטרנט והשירותים הניידים של השירות.
השירות סרק את אוסף המשתמש והתאים את הקבצים לרצועות בקטלוג של גוגל, שאפשר להזרים או להוריד בו עד לאיכות 320 קילובייט/שנייה.
כל קבצים שאינם תואמים הועלו לשרתים של גוגל לצורך הזרמה או הורדה מחדש.
שירים שנרכשו דרך חנות Google Play לא יושבו בכמות העלאת 50,000 השירים.
פורמטי קבצים נתמכים להעלאה כללו: MP3, AAC, WMA, FLAC, Ogg או ALAC.
העלאות ללא MP3 תומרנה ל־MP3. הקבצים יכולים להיות עד 300 מגה בתים לאחר המרה.
ניתן היה להוריד שירים באפליקציות הטלפונים להפעלה לא מקוונת ובמחשבים באמצעות אפליקציית מנהל המוזיקה.
משתמשים רגילים בארצות הברית, קנדה והודו היו יכולים להאזין לתחנות רדיו, הנתמכות על ידי פרסומות וידאו וכרזות.
תחנות מבוססות על "פעילות, מצב רוחך או מוזיקה פופולרית אהובה עליך".
ניתן היה לדלג על עד שישה שירים בשעה בעת האזנה לרדיו.
עם מנוי בתשלום ל־Google Play Music, בנוסף לתכונות הרגילות שמשתמשים קיבלו גישה לסטרימינג על פי דרישה של 40 מיליון שירים, ללא פרסומות במהלך האזנה, ללא הגבלה על מספר הדילוגים והפעלת מוזיקה לא מקוונת באפליקציות לנייד.
ניסיון חינם בן 30 יום בחינם למינוי ל־Google Play מוזיקה הוצע למשתמשים חדשים.
מנויים בתשלום קיבלו גישה גם ליוטיוב פרימיום (כולל YouTube Music) במדינות זכאיות.
במחשבים ניתן היה להאזין למוזיקה על ידי מקום מסוים המיועד ל־Google Play Music באתר Google Play.
בטלפוני חכמים ובטאבלטים היה ניתן להאזין למוזיקה דרך אפליקציית הנייד של Google Play מוזיקה עבור מערכות ההפעלה אנדרואיד ומערכת iOS.
ניתן היה להשתמש בעד חמישה טלפונים חכמים כדי לגשת לספריה ב־Google Play Music, ועד לעשרה מכשירים בסך הכול.
האזנה הייתה מוגבלת למכשיר אחד בכל פעם.
גוגל הצהירה עוד כי תפתח "תכונות מיוחדות אחרות ב־Google Play Music רק עבור לקוחות סמסונג".
בחודש יוני עודכנה Google Play Music ב־S8 כך שהיא כוללת אך ורק את "רדיו המהדורה החדשה", רשימת השמעה יומית ומותאמת אישית של מהדורות מוזיקה חדשות.
ביולי הפלייליסט הועמד לרשות כל המשתמשים, כאשר גוגל ציינה בהודעה לעיתונות כי הבלעדיות במכשירי סמסונג הייתה חלק מ"תוכנית גישה מוקדמת" לבדיקה ומשוב.
גוגל רמזה לראשונה על שחרורו של נגן מדיה בענן במהלך ועידת המפתחים של ה־Google I/O שלהם ב־2010, כאשר סגן נשיא בכיר של גוגל של Vic Vic Gundotra הציג קטע "מוזיקה" של Google Play (שאז נקרא "Android Market") במהלך מצגת.
שירות מוזיקה הוכרז רשמית בכנס ה־I/O של השנה שלאחר מכן ב־10 במאי 2011, בשם "Music Beta".
בתחילה, הוא היה זמין רק בהזמנה לתושבי ארצות הברית, ולו הייתה פונקציונליות מוגבלת; השירות כלל "ארונית מוזיקה" ללא עלות לאחסון של עד 20,000 שירים, אך אף חנות מוזיקה לא הייתה נוכחת בתקופת הבטא, מכיוון שגוגל עדיין לא הצליחה להגיע לעסקות רישוי עם חברות תקליטים מרכזיות.
לאחר תקופת בטא של שישה חודשים, השיקה גוגל באופן פומבי את השירות בארצות הברית ב־16 בנובמבר 2011, כ"Google Music" באירוע ההכרזה "Up to eleven".
האירוע הציג מספר תכונות של השירות, כולל חנות מוזיקה המשולבת ב"Android Market" (שמה של Goggle Play דאז), שיתוף מוזיקה דרך הרשת החברתית Google+ (שנסגרה ב-2019), דפי "Artist Hub" עבור מוזיקאים להוצאה עצמית של מוזיקה ועוד.
כדי לקדם את ההשקה, כמה אמנים שחררו שירים בחינם ואלבומים בלעדיים דרך החנות; הרולינג סטונז הופיעו בהקלטה החיה של אלבומם, "פרשת בריסל", ופרל ג'אם שחרר קונצרט חי שהוקלט בטורונטו בתור "" (טורונטו, קנדה, 9.11.2011).
בינואר 2012 נוספה תכונה ל־Google Music המאפשרת למשתמשים להוריד עותקי MP3 של 320 קילובייט לשנייה של כל קובץ בספרייה שלהם, עם מגבלה של שתי הורדות לכל רצועה דרך האינטרנט, או הורדות ללא הגבלה דרך אפליקציית מנהל המוזיקה.
על פי דוח שפורסם ב־CNET בפברואר 2012, מנהלי גוגל לא היו מרוצים משיעור האימוץ וההכנסות של גוגל מיוזיק בשלושת החודשים הראשונים שלה.
במרץ 2012 החברה מיתגה מחדש את "Android Market" ושירותי התוכן הדיגיטלי שלו כ"Google Play" (שכך שמו עד היום); ושמו של שירות המוזיקה שונה ל־"Google Play Music".
גוגל הודיעה באוקטובר 2012 כי חתמו על עסקאות עם וורנר מיוזיק גרופ שתביא את "קטלוג המוזיקה המלא שלהם" לשירות.
בכנס המפתחים של ה־I/O של גוגל במאי 2013 הודיעה גוגל כי Google Play Music תורחב ותכלול שירות הזרמת מוזיקה בתשלום לפי דרישה שייקרא "All Access", ומאפשר למשתמשים להזרים כל שיר בקטלוג Google Play.
הוא הופץ לראשונה בארצות הברית תמורת 9.99$ לחודש (או 7.99$ לחודש אם המשתמשים נרשמו לפני 30 ביוני).
השירות מאפשר למשתמשים לשלב את קטלוג ה־All Access עם ספריית השירים שלהם.
Google Play Music היה אחת מארבע האפליקציות הראשונות התואמות את נגן המדיה הדיגיטלית Chromecast של גוגל שהושק ביולי 2013.
באוקטובר 2014 הוצגה תכונה חדשה של "האזן עכשיו", המספקת המלצות ופלייליסטים על פי הקשר ובחירה.
הפיצ'ר הותאם מטכנולוגיה של Songza, שגוגל רכשה מוקדם יותר באותה השנה.
ב־12 בנובמבר 2014, חברת הבת של גוגל, YouTube, הכריזה על "Music Key", שירות פרימיום חדש שבא במקום All Access שכלל את שירות הסטרימינג של Google Play Music, יחד עם גישה ללא פרסומות להזרמת סרטוני "וידאו קליפ" ב־YouTube.
בנוסף, שולבו חזויות של שתי הפלטפורמות; ההמלצות של Google Play Music וסרטוני המוזיקה של YouTube זמינים בשני השירותים.
השירות הושק מחדש בצורה מתוקנת כ־"YouTube Red" (כיום הוא קרוי YouTube Premium) ב־28 באוקטובר 2015, והרחיב את היקפו כדי להציע גישה ללא מודעות לכל סרטוני YouTube, לעומת סרטוני מוזיקה בלבד, כמו גם תוכן פרימיום המיוצר בשיתוף עם מפיקי YouTube ואישים בולטים.
בדצמבר 2015 גוגל החלה להציע תוכנית משפחתית של Google Play Music, המאפשרת גישה ללא הגבלה של עד שישה בני משפחה תמורת 14.99 דולר לחודש.
התוכנית המשפחתית זמינה כיום רק באוסטרליה, בלגיה, ברזיל, קנדה, צ'ילה, צ'כיה, צרפת, גרמניה, אירלנד, איטליה, יפן, מקסיקו, הולנד, ניו זילנד, נורווגיה רוסיה, דרום אפריקה, ספרד, אוקראינה, בריטניה וארצות הברית.
באפריל 2016 הודיעה גוגל כי הסכתים יגיעו ל־Google Play Music.
סדרת הפודקאסט המקורית הראשונה שלה, "פסקולי העיר" ("City Soundtracks"), הוכרזה במרס 2017, ו"תכלול עם מוזיקאים שונים על השפעה על עיר הולדתם על עבודתם, כולל האנשים והרגעים שהיו להם השפעה".
בנובמבר 2016 הציגה גוגל את מערכת הרמקולים החכמים של Google Home, עם תמיכה מובנית ב־Google Play Music.
כתוצאה מכך, משתמשים המנויים ל־Google Play Music בארצות הברית, אוסטרליה, ניו זילנד ומקסיקו מקבלים כעת גישה ל־YouTube Premium – הכולל את YouTube Music Premium.
משתמשים מחוץ לארבע המדינות הללו עדיין נדרשים לשלם את מחיר YouTube Premium הרגיל כדי לגשת לתכונות פרימיום, אך הם מקבלים גישה חופשית ל־YouTube Music Premium.
גוגל מתכננת להעביר את מנויי Google Play Music לשירות המוזיקה של YouTube לא לפני 2019.
חשבונות סטנדרטיים ב-Google Play Music היו זמינים ב־63 מדינות.
מנויי פרימיום היו זמינים באותן מדינות כמו חשבונות רגילים.
שירות All Access הושק בהודו באפריל 2017.
בשנת 2013 השווה המגזין האמריקני אנטרטיינמנט ויקלי מספר שירותי מוזיקה ונתן ל־Google Play Music All Access ציון "B+", וכתב "הצורך בהעלאה כדי להגדיל את ארכיון הסטרימינג הענק ממלא כמה פערים אדירים".
חנות גוגל היא קמעונאית חומרה מקוונת המופעלת על ידי חברת גוגל, המוכרת מכשירי Google Nexus, גוגל פיקסל, כרומקאסטים, Wear OS על ידי שעונים חכמים של גוגל, מוצרי מעבדות Nest, מחשבי Chromebook ואביזרים, כולל מקלדות, מטענים וכיסוי טלפון.
חנות גוגל מוכרת מוצרים המיוצרים על ידי גוגל או מיוצרים בשיתוף פעולה עם אותה חברה.
גוגל פתחה גם חנויות פיזיות.
במרץ 2015 פתחה את החנות הראשונה שלה בלונדון, "Google Shop", במתכונת של "חנות בתוך חנות", בתוך חנות של רשת מוצרי חשמל "Currys".
באוקטובר 2016 היא פתחה חנות פופ-אפ בעיר ניו יורק כדי להציג את מוצרי החומרה שלה שהשיקה באותו זמן, ובחודש שלאחר מכן היא פתחה מתחמי "Google Shop" בתור חנות בתוך חנות ברשת Best Buy בקנדה.
כל אלו היו חנויות זמניות, עד שביוני 2021 פתחה חנות קבועה ראשונה בשכונת צ'לסי במנהטן, ניו-יורק.
באינטרנט, חנות גוגל החליפה את Devices section באתר Google Play.
באוקטובר 2016 פתחה גוגל את Made by Google, אולם תצוגה מוקפץ זמני בשכונת סוהו בעיר ניו יורק.
החלל הציע הצצה למוצרי חומרה שפיתחה החברה לאחרונה, כולל הטלפון החכם פיקסל, הרמקול החכם של Google Home, ואוזניות Daydream View.
בנובמבר 2016 פתחה גוגל את "גוגל שופ", חנות בתוך חנות בה גוגל מציגה את מוצרי החומרה שלה.
חנויות Google, הזמינות במיקומי Best Buy הנבחרים בקנדה, מעניקות לגוגל נוכחות קמעונאית שהייתה "המפתח לבניית בסיס לקוחות פרימיום של מכשירים ניידים שניתן להעריך ונאמן, וזה לא משהו שלגוגל היה באמת עם תוכנית Nexus הקודמת שלה".
החנויות הן "גוגל באופן מובהק", עם אסתטיקה חזותית, יחד עם "ריהוט מודולרי שנוצר בהתאמה אישית, המקנן כאשר חדר המגורים מוגבל, אך יכול להכיל בקלות, נניח, קבוצה קטנה של תלמידים עם מושבי שרפרף בצביטה".
בהערה לאתר האינטרנט TechCrunch אמרה ג'נל פישר, מנהלת השיווק הקמעונאי של גוגל, כי "אנחנו אוהבים את זה כשאנשים יכולים להיכנס, לגלות, לשחק וליהנות וזה פשוט קשור לטכנולוגיה".
כל Google Shop "יכולה להיות בעלת תוכן דיגיטלי ייחודי המותאם לעיר בה היא נמצאת".
במאי 2021, גוגל הודיעה שהיא תפתח חנות קמעונאית פיזית כחלק מקמפוס "צ'לסי מרקט" שלה, ליד משרדיה בניו יורק.
בדומה לאפל סטור החנות מציגה את מוצרי החומרה של גוגל לרבות מכשירי Pixel, Nest, Chromecast, Fitbit.
שירותי מנויים כגון Google Stadia ו-Google Fi, מוצרי תוכנה כגון Google Translate ו-Google Duo, כמו גם סחורה בלעדית.
החנות נפתחה לציבור ב-17 ביוני 2021.
ביוני 2022 נפתחה חנות שנייה בשכונת ויליאמסבורג בברוקלין, ניו-יורק.
חנות גוגל קיבלה את פרס ובי לשנת 2016 בקטגוריית מוצרי האלקטרוניקה.
Google dorking או Google Hacking זו טכניקת פריצה המשתמשת במנוע החיפוש של Google כדי למצוא חורי אבטחה באתרים וברשתות.
תחילתו של רעיון ה-Google dorking בשנת 2002, כאשר מומחה אבטחה בשם ג'וני לונג (Johnny Long) החל לפרסם רשימת שאילתות חיפוש בעזרתן ניתן לחשוף מידע רגיש של מערכות ורשתות שונות.
בשנת 2004 פרסם לונג רשימה בשם "Google hacking" עם השאילתות הניתנות לשימוש למציאת פרצות וחורי אבטחה בעזרת מנוע החיפוש של Google.
הרעיון מאחרי היוזמה הוא ניצול צורת איסוף המידע של מנוע חיפוש זה כדי לחשוף מסדי נתונים ומסמכים חסויים אותם אסף מנוע החיפוש מיישומי האינטרנט.
עם השנים התפתחה תעשייה זו, ואף הוקמו מנועי חיפוש שנוצרו במיוחד למטרות האקינג, כגון מנוע החיפוש Shodan.
בנוסף לשימוש באופרטורים של גוגל, ניתן לשרשר מילים בעזרת "+", להציג רק עמודים בהן לא מופיעות מילים מסוימות בעזרת "-", ובעזרת "*" לבקש כל תו.
את אפשרויות אלו ניתן לחבר למונחים הרלוונטיים לחיפוש (כגון קובצי PHP,SQL, שרתי FTP וכו'), ולבצע בדיקות חדירה לשירותים.
קיימות מעל 7,300 אפשרויות חיפוש מידע נסתר באמצעות שיטת ה-Google Dorking.
לצורך התגוננות מפני ההתקפה הזו הם:
שימוש בשם משתמש וסיסמה, ומזהה IP (לאפשר גישה לנתונים רק לרשימה ספציפיות של כתובות ip)
סריקת פגיעויות וסריקות Google dorking כדי לוודא שמידע רגיש אינו חושף (רוב סורקי הפגיעות כוללות את שאילתות ה-dorking)
אם נמצא מידע חשוף, אפשר לבקש מ-Google להסירו בעזרת מסוף החיפוש.
ניתן גם לחסום קבצים רגישים בעזרת הקובץ robots.txt.
Google One (בהגייה בעברית: גוגל וואן) הוא שירות מנויים בתשלום שפותח על ידי חברת גוגל, המציע נפח אחסון בענן מורחב ושירותים נוספים.
השירות הושק ב-14 במאי 2018 והחליף את תוכניות האחסון בתשלום של Google Drive.
השירות מאפשר למשתמשים להרחיב את נפח האחסון המשותף לשירותי Google Drive, Gmail ו-Google Photos מעבר ל-15 ג'יגה-בייט הניתנים בחינם לכל חשבון גוגל.
נכון למאי 2025, לשירות ישנם מעל 150 מיליון מנויים רשומים ברחבי העולם.
לפני השקת Google One, משתמשים שרצו להרחיב את נפח האחסון שלהם עשו זאת ישירות דרך הגדרות Google Drive.
במאי 2018, הכריזה גוגל על השקת Google One כשירות נפרד שנועד לאחד את ניהול האחסון ולספק הטבות נוספות למנויים משלמים.
ההשקה החלה בארצות הברית והתרחבה בהדרגה לשאר העולם.
בינואר 2023 חצתה אפליקציית Google One את רף מיליארד ההורדות בחנות Google Play.
החל משנת 2024, גוגל החלה לשלב את מודל הבינה המלאכותית שלה, Gemini (מודל שפה), כחלק אינטגרלי מהשירות.
בפברואר 2024 הושקה תוכנית "AI Premium",, ובכנס המפתחים Google I/O בשנת 2025 הוכרזו תוכניות מתקדמות נוספות (AI Ultra ו-AI Pro) המציעות גישה למודלים חזקים יותר ויכולות עיבוד מורחבות.
השירות מתמקד בעיקר באחסון, אך כולל מספר תכונות נוספות (הזמינות משתנה בהתאם לתוכנית ולאזור):
אחסון משותף: נפח האחסון שנרכש משמש באופן אחוד את שלושת השירותים המרכזיים: Drive (קבצים), Gmail (הודעות וקבצים מצורפים) ו-Photos (תמונות וסרטונים).
שיתוף משפחתי: ניתן לשתף את נפח האחסון עם עד 5 חברי משפחה נוספים (סה"כ 6 משתמשים).
הפרטיות נשמרת וכל משתמש רואה רק את הקבצים של עצמו, אלא אם שיתף אותם באופן יזום.
הטבות ב-Google Store: מנויים בתוכניות של 200GB ומעלה זכאים להחזר כספי (Cashback) של עד 10% ברכישת חומרה בחנות גוגל (כגון מכשירי Pixel).
כלי עריכה ב-Google Photos: גישה לכלי עריכה מבוססי AI, כגון "מחק הקסם" (Magic Eraser), תאורת פורטרט, ו-HDR מתקדם.
ניטור הרשת האפלה: כלי הסורק את הרשת אפלה ומתריע למשתמש אם פרטיו האישיים (כגון כתובת דוא"ל, מספר טלפון או תאריך לידה) דלפו בהפרות אבטחה.
באוקטובר 2020 השיקה גוגל שירות VPN למנויי Google One.
השירות נסגר ביוני 2024 למרבית הפלטפורמות עקב שימוש נמוך, אך נותר זמין באופן בלעדי למשתמשי סדרת מכשירי גוגל פיקסל.
גוגל מציעה מגוון תוכניות, החל מ-100 ג'יגה-בייט ועד 30 טרה-בייט.
זמינות התוכניות והמחירים משתנים בין מדינות.
תוכנית Google One Lite: תוכנית בסיסית של 30GB (זמינה בשווקים מתפתחים כגון הודו, ברזיל ואינדונזיה).
תוכנית Basic (בסיסי): 100 ג'יגה-בייט.
תוכנית Standard (רגיל): 200 ג'יגה-בייט (+ החזר של 3% ב-Google Store).
תוכנית Premium (פרימיום): 2 טרה-בייט (+ החזר של 10% ב-Google Store).
תוכנית AI Premium / Ultra: מסלולים הכוללים 2TB ומעלה יחד עם גישה ל-Gemini Advanced ושילוב ה-AI בתוך מסמכי גוגל, Gmail ו-Slides.
משתמשים בעלי מכשירי גוגל פיקסל (פיקסל 5 ומטה) נהנים מהטבה היסטורית המאפשרת גיבוי תמונות וסרטונים ללא הגבלה (באיכות מסוימת) מבלי שהדבר ייגרע מנפח האחסון של המנוי.
Google Drawings היא תוכנת דיאגרמות, הנכללת כחלק מחבילת יישומי האינטרנט החינמיים Google Docs Editors שמציעה גוגל.
התוכנה Google Drawings זמינה כיישום רשת וכיישום מחשב ב-Chrome OS של גוגל.
האפליקציה מאפשרת ליצור ולערוך באינטרנט תרשים זרימה, תרשים ארגון, שרטוט מסכים, מפת חשיבה, מפת מושגים וסוגים נוספים של תרשים, תוך שיתוף פעולה בזמן אמת עם משתמשים נוספים.
ניתן לייבא תמונות מהמחשב או מן האינטרנט, וכן להוסיף צורות, חצים, שרטוטים חופשיים וטקסט מתבניות מוגדרות מראש.
ניתן להזיז עצמים, לשנות את גודלם ולסובב אותם.
התוכנה מאפשרת גם פעולות עריכה בסיסיות בתמונות, ובהן חיתוך, החלת מסיכות והוספת מסגרות.
בין היתר, הכלי תומך ביישור מדויק של רכיבים באמצעות קווי יישור, הצמדה לרשת (Snap to grid) וחלוקה אוטומטית שווה של אובייקטים.
בשונה מחלק מהיישומים האחרים בחבילת Google Docs Editors, ל-Google Drawings אין דף בית ייעודי; ביקור בכתובת של Google Drawings יוצר מסמך חדש באופן ישיר.
ניתן לשלב שרטוטים שנוצרו ב-Google Drawings בתוך מסמכים, גיליונות או מצגות של גוגל.
ניתן גם לפרסם אותם ברשת כתמונות או להורידם בפורמטים סטנדרטיים כגון JPEG, SVG, PNG או PDF.
ב-1 באוגוסט 2011 הודיעה גוגל שמשתמשים יוכלו להעתיק ולהדביק רכיבים גרפיים בין שרטוטים שונים ב-Google Drawings.
ב-7 בינואר 2019 הוסיפה גוגל אפשרות להטמיע קובצי Google Drawings בתוך מסמכי גוגל דוקס.
Google Trends (בעברית: "גוגל טרנדים" או "גוגל מגמות") הוא שירות אינטרנטי הניתן על ידי חברת גוגל.
השירות מאפשר להציג באופן גרפי את מגמת החיפוש של מחרוזת תווים מסוימת במנוע החיפוש 'גוגל', בחתך זמנים ובהשוואה לנפח החיפוש הכולל.
כמו כן, מציג השירות פילוח של נתוני מגמת החיפושים בחתך של אזורים וערים בעולם.
השירות מאפשר מחקר של פופולריות של מונחים שונים בקרב משתמשי האינטרנט ברחבי העולם בתקופות שונות.
נתוני מגמת ההופעות של מחרוזת החיפוש מוצגים באמצעות גרף, בו הציר האופקי מייצג את ציר הזמן (החל בשנת 2004, אז החלה גוגל לאסוף באופן מוסדר את נתוני היסטוריית החיפוש במנוע החיפוש שלה), והציר האנכי מייצג את התדירות בה התבצע חיפוש של המחרוזת, יחסית למספר החיפושים הכללי שבוצע באותו פרק זמן.
גרפים נוספים שמציע השירות מציגים את מגמת החיפוש של מחרוזת התווים באתרי החדשות המהווים חלק משירות Google News, וכן במנוע החיפוש באתר יוטיוב, בממשק גוגל תמונות ובממשק גוגל קניות (עדיין אינו זמין בישראל).
מתחת לתצוגה הגרפית בציר הזמן, מוצגת הפופולריות של מחרוזת החיפוש בחתך אזורים וערים בעולם.
גרף התוצאות ניתן להגדרה על ידי המשתמש, כך שיציג רק חיפושים שבוצעו מאזור מסוים בעולם, או שיציג חיפושים בפרק זמן נבחר (ולאו דווקא מ-2004 ועד היום).
כמו כן, ניתן להציג על גבי הגרף את הפופולריות של מספר מחרוזות חיפוש שונות לאורך הזמן, ובכך לבצע השוואה ביניהן.
הייחודיות של השירות היא בכך שהוא מאפשר לזהות אירועים מיוחדים המתחוללים במקומות שונים בעולם, חד פעמיים או מחזוריים, באמצעות העלייה בפופולריות החיפוש של מחרוזות הקשורות לאירועים אלה.
כך, לדוגמה, ניתן לראות כי פופולריות החיפוש של המחרוזת "barack obama" (ברק אובמה, הנשיא ה-44 של ארצות הברית) עלתה בכמה סדרי גודל סביב מועד הבחירות לנשיאות ארצות הברית, וכן סביב מועד טקס השבעתו לנשיא.
שירות Google Trends מזהה באופן אוטומטי "קפיצות" בפופולריות של מחרוזת החיפוש, ומציג על גבי הגרף קישורים לידיעות חדשותיות העשויות להיות קשורות לזינוק בפופולריות.
באופן דומה, ניתן לראות כי מחרוזת החיפוש "friday the 13th" (יום שישי ה-13) זוכה לפופולריות גבוהה מאוד בכל פעם בו יום שישי חל ב-13 בחודש כלשהו, וכי מחרוזת החיפוש "internal revenue service" (רשות מס ההכנסה האמריקאית) זוכה לפופולריות בכל שנה ב-15 באפריל, המועד האחרון להגשת טופסי המס בארצות הברית.
גם אפשרות ההשוואה בין שתי מחרוזות חיפוש שונות מאפשרת ללמוד אודות הלך הרוח הציבורי באירועים מסוימים.
כך, לדוגמה, ההשוואה בין המחרוזות "barack obama" ו-"john mccain" (ג'ון מקיין, מועמד המפלגה הרפובליקנית שהפסיד בבחירות לאובמה) מראה כי פופולריות החיפוש של מקיין הייתה נמוכה בהרבה מהפופולריות של אובמה בתקופת הבחירות.
השירות מאפשר למדוד גם את הפופולריות של מחרוזות חיפוש בשפות שאינן אנגלית, אם כי הנתונים אודות חיפושים אלה אינם עקביים דיים.
ניתן לראות כי מחרוזת החיפוש "רבין" זוכה לפופולריות רבה בכל שנה סביב התאריך 4 בנובמבר, יום השנה להרצחו של יצחק רבין, וכן כי מידת הפופולריות צונחת עם חלוף השנים.
מחקרים רבים במגוון תחומים נעזרים בנתוני מגמות החיפוש של גוגל, על מנת לזהות התנהגויות חיפוש אנושיות בזמן התרחשותן ולאחריהן, ולנבא בעזרתן התרחשויות בעולם האמיתי.
כך למשל השתמשה בגוגל בנתוני חיפוש על מנת לחזות התפרצויות מקומיות של מגפת השפעת.
במערכות הבחירות האחרונות ברחבי העולם, מדווחים כלי התקשורת על מצבם של המועמדים בחיפושי הגוגל על שמם, לצד נתוני סקרים רשמיים, מתוך הנחה שניתוח נכון של החיפושים עשוי לנבא את ניצחונם או הפסדם בבחירות.
קבוצת חוקרי רשת נעזרה בניתוח מגמות החיפוש של גוגל על מנת לנבא מי המדינה שתנצח בתחרות האירוויזיון.
שימוש לצורכי קידום אורגני באינטרנט
ניתן להשתמש בשירות זה לצורך קידום אורגני (SEO) של עסקים וחברות באינטרנט.
מדובר באחד הכלים הפשוטים והיעילים ביותר הקיימים כאשר מדובר בסוגים שונים של משימות לביצוע עבודות SEO.
לגוגל טרנדס יש מגוון מאפיינים המספקים לכם את התוצאות הטובות ביותר כאשר נעשה בו שימוש נכון.
להלן מספר פעולות שיווקיות בהן ניתן להשתמש בעזרת כלי זה:
בעבר לא הקפידה חברת גוגל לעדכן את נתוני הפופולריות באופן שוטף.
בחודש מרץ 2007 הפנו מספר בלוגרים אמריקאים את תשומת לבה של החברה לכך שהנתונים אינם מעודכנים מאז חודש נובמבר 2006, והחברה נענתה לפנייתם ועדכנה את הנתונים.
מאז חודש יולי 2007 הנתונים מעודכנים באופן שוטף.
נכון ל-2019, גוגל מעדכנת את נתוני החיפוש מדי כמה דקות.
החל מחודש מאי 2007 מספקת גוגל שירות נוסף הנקרא "Google Hot Trends" ("האופנות החמות").
השירות מציג את 100 מחרוזות החיפוש הפופולריות ביותר בשעה האחרונה, באופן גרפי, ובחתך סביבות החיפוש של גוגל (חיפושים ב-Web, בבלוגים או באתרי האקטואליה).
בעבר סיפקה גוגל שירות נוסף הנקרא "Google Music Trends" ("אופנות מוזיקה"), המציג את פופולריות ההאזנה לשירים בקרב משתמשי Google Talk.
שירות זה הופסק בחודש מרץ 2008.
השירות מהווה את הגרסה המתקדמת והמתוחכמת יותר לחקר מגמות חיפוש.
הכלי Google correlate מאפשר לזהות מחרוזות חיפוש עם רמת מתאם (קורלציה) גבוהה למחרוזת חיפוש שהגולש מקליד.
Google TV (גוגל טי וי) היא מערכת הפעלה לטלוויזיה, המשלבת בין מערכת ההפעלה אנדרואיד לדפדפן גוגל כרום, ומטרתה לחבר בין שימושי האינטרנט לבין הטלוויזיה.
הטלוויזיה של גוגל תוכננה לשימוש מרחוק רגיל בסגנון טלוויזיה, אך גם באמצעות מקלדות ומקשי מגע לניווט מהיר יותר.
היא הושקה באוקטובר 2010 במכשירי טלוויזיה של היצרנית סוני וממיר בשם "Revue" של חברת לוג'יטק.
במאי 2010 הציגה גוגל לראשונה לציבור את מערכת ההפעלה לטלוויזיה "Google TV", כפתרון שמאפשר לחבר את הטלוויזיה לרשת האינטרנט, עם יכולות דוגמת ביצוע חיפוש בלוח השידורים, צפייה בתוכניות מהאינטרנט בטלוויזיה, צפייה בשירות YouTube, ביצוע חיפוש על תוכן נוסף באינטרנט במקביל לצפייה בטלוויזיה, הרצת אפליקציות וצפייה בדפי אינטרנט בטלוויזיה.
בעת השקת המערכת באוקטובר 2010, היא הייתה מוטמעת רק בטלוויזיה בעלת מסך 46 אינץ' של סוני, שנמכרה במחיר של 1,400 דולר; בנגן בלו-ריי של סוני, שנמכר ב-400 דולר; ובממיר של לוג'יטק, שנמכר במחיר 300 דולר.
והיא קיבלה ביקורות שליליות על כך שהיא מורכבת וסבוכה מדי עבור המשתמש הממוצע.
בדצמבר 2010 הודיעה גוגל כי דחתה את הצגתם של מכשירי טלוויזיה נוספים המריצים את פלטפורמת "Google TV", על מנת לשפר את המערכת, לאחר שספגה ביקורות.
יצרניות טלוויזיה, ובהן טושיבה, שארפ ו-LG, היו אמורות להציג את גרסאותיהן למערכת בינואר 2011, בתערוכת האלקטרוניקה CES בלאס וגאס.
באוגוסט 2011 הוכרז כי "Google TV" יושק גם באירופה במהלך 2012.
בנובמבר 2011 הודיעה Logitech על הפסקת ייצור הממיר "Revue", בטענה שהוא אינו רווחי.
בינואר 2012 הושק הדור השלישי של "Google TV", בשיתוף חברות האלקטרוניקה הקוריאניות סמסונג ו-LG, במסגרת תערוכת הטכנולוגיה של לאס וגאס CES.
למרות השקת הגרסה המשופרת של "Google TV" הוא לא זכה להצלחה, עקב חוסר בתוכן אטרקטיבי ותחרות מצד TiVo מכשיר מקליט וידאו דיגיטלי שכלל גם קישוריות לאינטרנט, וחברת "בוקסי" הישראלית, שפיתחה קופסת סטרימינג חכמה, שסיפקה ממשק משתמש ייעודי לצריכה של תוכני וידאו מהאינטרנט, שזכתה לתשבחות על עיצובה וגם להצלחה מסחרית יחסית.
ב-26 ביוני 2014 הכריזה גוגל על Android TV כ"יורשת" למערכת ה-Google TV.
מערכת ההפעלה כללה את דפדפן כרום של גוגל, כדי לאפשר גישה מלאה לאינטרנט, ותמכה בפלאש בצורה מלאה.
המערכת זיהתה את הרגלי הצפייה והשמיעה של המשתמש ומציגה בפניו תכנים מומלצים.
מסך הבית של מערכת ההפעלה אפשר גישה מהירה לתכנים האהובים על המשתמש, כגון סרטים ומוזיקה, וספק המלצות לתכנים חדשים על בסיס תכנים שנצפו בעבר.
מטרת מערכת ההפעלה הייתה לשלב בין צפייה רגילה בטלוויזיה לבין גלישה באינטרנט, וכך לאפשר התעדכנות בחדשות ובדיקת מזג האוויר מבלי להפסיק את הצפייה.
ניתן היה להשתמש בטלפון חכם המבוסס על אנדרואיד בתור שלט.
במקרה שהטלפון ישמש כשלט, ניתן היה לבצע אתו הפעלה קולית.
המערכת גם כללה יכולת לבצע הקלטות של תוכניות עתידיות.
שותפים טכנולוגיים למיזם היו: חברת השבבים אינטל, שהשיקה את השבב "CE4100" מסדרת Intel Atom, במיוחד עבור שוק הטלוויזיות החכמות ופלטפורמת "Google TV"; וחברת ההזנק הישראלית "ג'יני" (Jinni) שפיתחה מנוע חיפוש המאפשר למשתמש למצוא סרטים, תוכניות טלוויזיה וקטעי וידאו המותאמים לו אישית, על סמך מעקב אחרי הרגלי הצפייה שלו.
גוגל גם חתמה על הסכמי תוכן עם מספר רשתות טלוויזיה וחברות אינטרנט ומדיה, בהן HBO, טוויטר ו-CNBC, אשר יספקו תוכן לגוגל TV.
ועם החברות אמאזון ונטפליקס כדי לספק שירותי וידאו על פי דרישה דרך מערכת ההפעלה, הן בחינם והן בתשלום.
כמו כן, הודיעה על הסכמים עם ליגת הכדורסל NBA ועם ערוצי TNT ו-TBS של תאגיד "טרנר ברודקסטינג".
עם זאת, רשתות הטלוויזיה הגדולות בארצות הברית - ABC, CBS, פוקס ו-NBC סירבו לשתף פעולה עם המיזם.
בנובמבר 2011 הודיעה גוגל כי חתמה על הסכם עם אולפני הסרטים למבוגרים Vivid Entertainment, במסגרתו הושקה אפליקציית "Google TV" שתכלול תוכן של האולפנים בפורמט HDTV, ללא תשלום למנויי האתר שלהם ותכלול למבוגרים.
Google Voice הוא שירות VoIP מבית חברת גוגל, הנותן מספר טלפון מיוחד, המשתלב עם הטלפונים הניידים והקוויים של המשתמשים.
כמו כן, ניתן להוציא ולקבל שיחות דרך המחשב.
השירות מציע בנוסף הודעות טקסט ותא קולי.
ניתן להתקשר כמעט לכל מקום בעולם, אם כי לא ניתן לחייג למספרי חירום.
נכון ל-2012, שיחות לארצות הברית מוצעות בחינם ומספר הטלפון לקבלת שיחות הוא אמריקאי בלבד.
השירות במתכונתו הנוכחית הושק ב-11 במרץ 2009. קודם לכן פעל במשך כמה שנים השירות בחברה אחרת.
גוגל רכשה את החברה, ב-2 ביולי 2007 תמורת 95 מיליון דולר; הפסיקה את השירות ופתחה אותו מחדש אצלה.
מתחילת אוגוסט 2011, חלק מהשירות (החלק שבאימייל) זמין בישראל ובמדינות נוספות.
Google Workspace (נקרא בעבר בשמות: Google Apps for Work, G Suite, Google Apps for Business) היא חבילה של כלים ותוכנות לפרודוקטיביות ותוכנות לשיתוף פעולה באמצעות מחשוב ענן שמוצעת על ידי חברת Google לאחר הרשמה כמנוי.
החבילה כוללת את יישומי הרשת הפופולריים של Google לרבות Gmail, מנוע החיפוש Google, Hangouts, יומן Google, ו-Docs.